Τσιγαριστό χοιρινό
Χοιρινό κότσι στην κατσαρόλα με κόλιανδρο, τζίντζερ, σάλτσα ψαριού και σόγιας. Με τον αστεροειδή γλυκάνισο και την κανέλα το φαγητό αποκτά ιδιαίτερη γεύση.
1 µεγάλο χοιρινό κότσι, βάρους περίπου 1½ κιλού, ή 2 µικρότερα , λάδι για τηγάνισµα, 2 κουτ. σούπας φρέσκος κόλιανδρος, χοντροκοµµένος (οι Ταϊλανδοί χρησιµοποιούν ρίζα κόλιανδρου, που όµως δεν υπάρχει στην Ελλάδα – αν δεν µας αρέσει ο κόλιανδρος, αντικαθιστούµε µε µαϊντανό, µε άλλο γευστικό αποτέλεσµα), 4 σκελίδες σκόρδου, κοπανισµένες, 2 κουτ. γλυκού τριµµένο λευκό πιπέρι, 4 λεπτές φέτες φρέσκου τζίντζερ, πάχους 0,5 εκ., 2 αστεροειδείς γλυκάνισοι (σε µπαχαράδικα), 1 ξυλάκι κανέλας, 2 κουτ. σούπας ζάχαρη από φοίνικα (σε καταστήµατα µε ασιατικά ή βιολογικά προϊόντα ή αντικαθιστούµε µε καστανή ζάχαρη, µε διαφορετικό γευστικό αποτέλεσµα), 2 κουτ. σούπας fish sauce* (σάλτσα ψαριού), 2 κουτ. σούπας σάλτσα σόγιας, 1,5 λίτρο ζωµός κοτόπουλου ή νερό, 4 αυγά βραστά, σφιχτά, καθαρισµένα, αλάτι
Για να φτιάξουμε το τσιγαριστό χοιρινό ξεκινάμε και βάζουµε το χοιρινό κότσι σε µια κατσαρόλα µε αλατισµένο νερό και το αφήνουµε να πάρει βράση. Το στραγγίζουµε, επαναλαµβάνουµε τη διαδικασία και στη συνέχεια το στεγνώνουµε µε απορροφητικό χαρτί. Γεµίζουµε κατά το 1/4 µια κατσαρόλα µε λάδι και το ζεσταίνουµε καλά. Προσεκτικά προσθέτουµε το χοιρινό κότσι και το σοτάρουµε για 6-8 λεπτά, µέχρι να ροδίσει από όλες τις πλευρές. Αποσύρουµε από τη φωτιά, αφαιρούµε το κότσι και πετάµε όλο το λάδι, αφήνοντας 1 κουταλιά της σούπας.Σοτάρουµε ελαφρά τον κόλιανδρο, το σκόρδο και το πιπέρι, προσθέτουµε το τζίντζερ, τον γλυκάνισο και το ξυλάκι της κανέλας, και τα σοτάρουµε για 1 λεπτό ακόµα. Προσθέτουµε τη ζάχαρη από φοίνικα, τη σάλτσα ψαριού, τη σάλτσα σόγιας και τον ζωµό, και τα αφήνουµε να πάρουν βράση. Προσθέτουµε το κότσι και µαγειρεύουµε για 1½- 2 ώρες ή µέχρι το κρέας να αρχίζει να αποσπάται από το κόκαλο. Προσθέτουµε τα αυγά και µαγειρεύουµε για 4-5 λεπτά. Αλατίζουµε, βγάζουµε µε τρυπητή κουτάλα το κότσι από την κατσαρόλα και το βάζουµε σε πιατέλα σερβιρίσµατος. Βγάζουµε τα αυγά µε τρυπητή κουτάλα, τα κόβουµε στα 2 και τα βάζουµε δίπλα στο κότσι. Σουρώνουµε τα υγρά της κατσαρόλας και περιχύνουµε το κρέας. Σερβίρουµε το τσιγαριστό χοιρινό µε ρύζι γιασεµί.
Χοιρινό